বিভিন্ন ওয়েবসাইটে লগইনের সুবিধার্থে মজিলা ফায়ারফক্সে ইউজার-পাসওয়ার্ড সংরক্ষণের সুবিধা আছে। আর এসব ইউজার-পাসওয়াডগুলোকে সুরক্ষিত করতে মাস্টার পাসওয়ার্ড সেট করা যায়। অর্থাৎ মাস্টার পাসওয়ার্ড সেট করা থাকলে উক্ত পাসওয়ার্ড দ্বারা অনান্য সংরক্ষিত পাসওযার্ড দেখা বা মুছে ফেলা যায়। অন্যকেউ মাস্টার পাসওয়ার্ড ছাড়া সরক্ষিত ইউজার-পাসওয়ার্ড দেখতে বা মুছতে পারবে না। ফায়ারফক্স শুরু করার সময় বা যেসব সাইটের ইউজার-পাসওয়ার্ড সংরক্ষণ করা আছে সেসব সাইটে ঢুকলে মাস্টার পাসওয়ার্ড ইনপুট বক্স আছে। সেখানে পাসওয়ার্ড দিলে সংরক্ষণ করা কোন সাইটে লগইন করতে আর পাসওয়ার্ড দিতে হয় না। কিন্তু কোন কারণে মাস্টার পাওয়ার্ড ভুলে গেলে বা নিজস্ব কম্পিউটারে অন্যকেউ মাস্টার পাসওয়ার্ড সেট করে রাখলে বেশ বিপাকে পড়তে হয়। এমনবস্থায় পাসওয়ার্ড উদ্ধার করা না গেলেও পাসওয়ার্ড মুছে ফেলা যায়। তবে সেই সাথে সংরক্ষিত সকল ইউজার-পাসওয়ার্ডও মুছে যাবে। এজন্য ফায়ারফক্সের এড্রেসবারে গিয়ে chrome://pippki/content/resetpassword.xul লিখে এন্টার করুন। তাহলে রিসেট পাসওয়ার্ড পেজ আসবে এখানে নিচে Reset বাটনে ক্লিক করলে নতুন ইনস্টল করার ফয়ারফক্সের মত মাস্টার পাসওয়ার্ড খালি হয়ে যাবে।